VNIVALVIA 37 



MoUusco in liuiusmodi conchula inibi clegente notionem assequi potuit. Si- 

 quidem de forma eiusdem incolae nihil adhuc Historiae naturalis Auctores 

 rati habent ^'^. 



(i) Sicuti de Argonauta Argo, haud secus ac de A. vitreo praestantissimus Auctor 

 noster fuse, doctissimeque disseruit; ita nunc necesse est de Nautilo Pompilio in India- 

 rum Oceano solummodo hospitante hic pauca dicere. Cuius mirifica concha asservata 

 cernitur in Pohano Gazophylacio, aeqiie ac in Museo zoologico hiiius Regiae Studiorum 

 Universitatis directo a prof. Aloysio Petagna nobiscum iisdem studiis ac vetustate ami- 

 citiae coniunctissimo; quae testa autem in Linnaei systemate zoologico, quod hic ada- 

 mussim persequi convenit, genus Nautilum constituit. 



Animaha utramque testam incolentia, id est Argonautam Argum et Nautilum Pom- 

 pilium, forma atque structura proxime inter sese conveniunt, eorum cymhae seu conchae 

 natura, compage, forma, colore, ahisque quahtatibus toto coelo diversae conspiciuntur. 

 Quippe Oceanica testa praesefert turbinata, ventricosa, cornu Ammonis aemula, argenteo 

 nitore intrinsecus splendens, et muhis septis, sive concamerationibus sensim sensimque 

 decrescentibus, ac per exiguum foramen inter se communicantibus, compacta, extrinsecus 

 Vero tenui, duroque cortice, laevi, ex albo-lactescente colore undatim obducta. 



A Mollusci corpore, quod nonnisi patulam conchae partem occupat, tubulus mem- 

 branaceus tenuis erumpit, ad extremam concamerationem usque protensus, cuius ope 

 aninial ipsum concamerationes universas aqua complere valet ad concham graviorem 

 reddendam, vel ab iisdem aquam exhaui-ire, ut testa levior efficiatur; unde sese aut in 

 undis mergere, vel ab iis emergere possit, quando vehs, remisque uti volupe est. Admi- 

 rabilem huiusmodi constructionem a concha, ab Artifice dihgentissime, et ea qua oporte- 

 bat ratione secundum longitudinem dissecta, penitus eruere nobis hcuit; eademque, hcet 

 inconcinna, apud Guakieri IndesC Testarum Tab. XVIII Fig. i, 2,, et 4 videri potest. 



Pauca hic addere oportet notatu dignissima, penitus adhuc ignota, ciixa tubuli hu- 

 iusce structuram; si enim ipse continuo cursu per septa a nobis descripta percurreret > 

 nonnisi extremam concamerationem, ubi desinit, aqua replere posset: quare ea est ratio- 

 ne natura comparatus, ut modo continuus, modo interruptus reddatur ad hbitum ani- 

 mantis, a quo producitur. Cuius constructionis Clarissimus Eques Pohus in descriptione 

 Mollusci Solenis strigilati Tom. I huius Operis exemplum dedit. 



Conchis huiusmodi, cortice compte insculpto, septisque avulsis, ad pocula conficien- 

 da plurimi utuntur. Hac super re a proposito nostro quadantenus pauca haec ahena de- 

 Jibasse iuvabit. 



